CELEX: 32005R1522
Language: el
Date: 2005-09-20 00:00:00
Title: Κανονισμός (ΕΚ) αριθ. 1522/2005 της Επιτροπής, της 20ής Σεπτεμβρίου 2005, σχετικά με την τροποποίηση του κανονισμού (ΕΚ) αριθ. 1384/2005 όσον αφορά την ποσότητα που καλύπτεται από τη διαρκή δημοπρασία για την εξαγωγή κριθής που κατέχει ο ουγγρικός οργανισμός παρέμβασης

21.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 245/3
            
         
      ΚΑΝΟΝΙΣΜΌΣ (ΕΚ) αριθ. 1522/2005 ΤΗΣ ΕΠΙΤΡΟΠΉΣ
   
   της 20ής Σεπτεμβρίου 2005
   σχετικά με την τροποποίηση του κανονισμού (ΕΚ) αριθ. 1384/2005 όσον αφορά την ποσότητα που καλύπτεται από τη διαρκή δημοπρασία για την εξαγωγή κριθής που κατέχει ο ουγγρικός οργανισμός παρέμβασης
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1784/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση της αγοράς σιτηρών (1), και ιδίως το άρθρο 6,
   Εκτιμώντας τα ακόλουθα:
   
               (1)
            
            
               Με τον κανονισμό (ΕΚ) αριθ. 1384/2005 της Επιτροπής (2), προκηρύχθηκε διαρκής δημοπρασία για την εξαγωγή 94 608 τόνων κριθής που κατέχει ο ουγγρικός οργανισμός παρέμβασης.
            
         
               (2)
            
            
               Δυνάμει του κανονισμού (ΕΚ) αριθ. 923/2005 της Επιτροπής (3), ο ουγγρικός οργανισμός παρέμβασης ανέλαβε να θέσει στη διάθεση του πορτογαλικού οργανισμού παρέμβασης 40 000 τόνους κριθής, λόγω της έλλειψης ζωοτροφών στην Πορτογαλία. Εξαιτίας της δέσμευσης αυτής, μέρος των αναφερόμενων στην ανωτέρω παράγραφο ποσοτήτων δεν είναι πλέον διαθέσιμες προς εξαγωγή. Ως εκ τούτου, η Ουγγαρία ενημέρωσε την Επιτροπή για την πρόθεση του ουγγρικού οργανισμού παρέμβασης να προβεί σε τροποποίηση της ποσότητας που τίθεται σε δημοπρασία προς εξαγωγή. Λαμβανομένου υπόψη του αιτήματος αυτού, των διαθέσιμων ποσοτήτων και της κατάστασης της αγοράς, ενδείκνυται να τροποποιηθεί η ανώτατη ποσότητα που αποτελεί αντικείμενο της διαρκούς δημοπρασίας η οποία προκηρύχθηκε με τον κανονισμό (ΕΚ) αριθ. 1384/2005.
            
         
               (3)
            
            
               Πρέπει, συνεπώς, να τροποποιηθεί αναλόγως ο κανονισμός (ΕΚ) αριθ. 1384/2005.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το άρθρο 2 του κανονισμού (ΕΚ) αριθ. 1384/2005 αντικαθίσταται από το ακόλουθο κείμενο:
   
      «Άρθρο 2
      Η δημοπρασία αφορά ανώτατη ποσότητα 60 323 τόνων κριθής για εξαγωγή προς όλες τις τρίτες χώρες εκτός από την Αλβανία, τη Βουλγαρία, τον Καναδά, την Κροατία, την πρώην Γιουγκοσλαβική Δημοκρατία της Μακεδονίας, τη Βοσνία-Ερζεγοβίνη, τις Ηνωμένες Πολιτείες της Αμερικής, το Λιχτενστάιν, το Μεξικό, τη Ρουμανία, τη Σερβία και Μαυροβούνιο (4) και την Ελβετία.
   
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Σεπτεμβρίου 2005.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 270 της 21.10.2003, σ. 78· κανονισμός όπως τροποποιήθηκε από τον κανονισμό (ΕΚ) αριθ. 1154/2005 της Επιτροπής (ΕΕ L 187 της 19.7.2005, σ. 11).
   
      (2)  ΕΕ L 220 της 25.8.2005, σ. 27.
   
      (3)  ΕΕ L 156 της 18.6.2005, σ. 8.
   
      (4)  Συμπεριλαμβανομένου του Κοσσυφοπεδίου, όπως ορίζεται στο ψήφισμα αριθ. 1244 του Συμβουλίου Ασφαλείας των Ηνωμένων Εθνών της 10ης Ιουνίου 1999.».